Миғражнама

Миғражнама – Мұхаммед пайғамбардың (ғ.с.) жеті қат көкке барып қайтқаны жайлы шындық. “Наһжу л-фарадис” (“Жұмақ жолы”, 1358 ж., Хорезмде жазылған) атты шығарма ізімен 1436 жылы ұйғыр жазуы негізінде түзілген. Миғражнаманың Герат қолжазбасы Францияның ұлттық кітапханасында сақталған (“Шығыс тілдерінің жинағы” журналы // А.П. де Куртейиль, Париж, 1882). “Құран Кәрім” мен пайғамбар хадистеріндегі “Миғраж түні” туралы сюжетті негіз еткен туындыда Мұхаммед пайғамбардың (ғ.с.) Жәбірейіл періштенің бастауымен әл-Барақ (бурақ, пырақ-найзағай) атына мініп, бір түнде Меккеден Иерусалимге барғаны, атын сонда қалдырып, өзі көкке көтерілгені, аспанның 7-қабатында Алла алдына барғаны, т.б. бастан кешкендері жайлы әңгімеленеді (қ. Исра уа-л-Мираж ). Миғражнаманың үзінділері түрік тілінде басылды (А.Джафероғлу, 1943, Ш.Чағатай, 1950), оны тілдік тұрғыдан Я.Екман зерттеді (Виесбаден, 1959).Қазақ Энциклопедиясы
Пайдаланылған cілтемелер

Санат:Ғылым
Санат:Ислами кітаптар